★ कामी व्यक्ति के आभामंडल में सात फुट की गोलाई में काम के परमाणु होते हैं । जैसे कामी के परमाणु होते हैं, ऐसे लोभी के, भयभीत के, अशांत व्यक्ति के भी होते हैं और उनके आवेग जीतने कमजोर और क्षणिक होते हैं उतने ही उनके परमाणु की योग्यता कम होती है । निष्काम, निर्भीक, शांत, उदार, दयालु, निरहंकार, क्षमाशील पुरुष के निर्भयता, दया, शांति, उदारता, प्रसन्नता आदि के दिव्य परमाणु होते हैं । जिनकी मनःशक्ति, जीवनशक्ति जितनी ठोस होती है उतनी उनकी व्यापकता अधिक होती है । यही कारण है कि काकभुशुंडजी जहाँ रहते थे वहाँ सवा कोष तक कलयुग को, अशांति को और जीवनशक्ति का ह्रास करनेवाले वातावरण को प्रवेश नहीं मिलता था ।